# **Odhaľme rakovinu krvi 2021**

## **Piaty ročník konferencie**

**24. september 2021, Lindner Hotel Gallery (Metodova 4, Bratislava).**

**Východisková situácia a o čom budeme diskutovať:**

September je mesiacom hematologických malignít. Chceme preto posilniť najmä odkaz o potrebe individuálneho a personalizovaného prístupu k zdravotnej starostlivosti o pacientov s rakovinou krvi.

Formou diskusie pacientov, lekárov a zástupcov ministerstva zdravotníctva chceme nastoliť otázku čo môže priniesť personalizovaná zdravotná starostlivosť, či je v slovenských podmienkach reálna a zároveň sa zamyslieť ako každý človek v spoločnosti môže pridať ruku k dielu a pomôcť.

Chceme hovoriť o tom, kam smeruje svetová medicína, ako môže byť nápomocná pacientovi a aké sú dlhodobo udržateľné riešenia v oblasti starostlivosti o pacientov s rakovinou krvi.

**Navrhovaný program:**

**9:30 - 9:35** **Otvorenie** **a úvod do témy**

**9:35 – 9:45** **Personalizovaná zdravotná starostlivosť očami lekára: doc. MUDr. Ľuboš Drgoňa, CSc. MHA,** prednosta Kliniky onkohematológie LF UK a NOÚ, II. Onkologická klinika LF UK

* *Čo znamená personalizovaná zdravotná starostlivosť z pohľadu lekára?*
* *Aké sú trendy v zahraničí a čo nás v tejto oblasti do budúcnosti čaká?*
* *Je reálne očakávať personalizovanú liečbu aj na Slovensku?*

**9:45 - 9:55** **Personalizovaná zdravotná starostlivosť očami pacientov: Miroslava Fövényes,** OZ Lymfoma a Leukémia Slovensko

* *Čo znamená koncept personalizovanej liečby a zdravotnej starostlivosti z pohľadu pacientskej organizácie?*
* *Čo na Slovensku funguje a čo by sa malo zlepšiť?*
* *Akú úlohu zohrávajú v systéme personalizovanej zdravotnej starostlivosti pacientske organizácie a ako môže pomôcť pacientom každý z nás?*

**9:55 - 10:10 Skúsenosti pacientov s hemato-onkologickými ochoreniami**

**10:10 – 10:20** **Personalizovaná zdravotná starostlivosť očami** **psychológa, PhDr. Andrea Križanová, PhD. ,** psychológ, Liga proti rakovine SR

* *Čím všetkým prechádza pacient s rakovinou krvi po psychickej stránke?*
* *Čo preňho môže spraviť rodina či blízky? Aký je najlepší spôsob pomoci? A ako sa dá pomôcť im?*
* *Čo znamená personalizovaná zdravotná starostlivosť z pohľadu psychológa?*

**10:20 – 10:35** **Personalizovaná zdravotná starostlivosť očami štátu k liečbe pacienta, JUDr. Ing. Jana Ježíková,** štátna tajomníčka MZ SR

* *Ako uvažuje štát nad pomocou pacientom s rakovinou krvi?*
* *Čo plánuje ministerstvo v tejto oblasti na pomoc pacientom aj príbuzným?*
* *Aké sú možnosti v oblasti personalizácie liečby a zdravotnej starostlivosti?*

**10:35 – 11:00** **Priestor na diskusiu a otázky médií**